പാള - വിക്കിപീഡിയ

# പാള

### വിക്കിപീഡിയ, ഒരു സ്വതന്ത്ര വിജ്ഞാനകോശം.

| ഈ ലേഖനത്തില്‍ ആധാരമാക്കാവുന്ന പ്രമാണങ്ങള്‍ ഇല്ല/കുറവാണ്. അവ ചേര്‍ക്കാന്‍ താങ്കള്‍ക്ക് സഹായിക്കാവുന്നതാണ്. താങ്കളുടെ സഹകരണം ഈ ലേഖനം മികച്ചതാക്കട്ടെ

പാള

കവുങ്ങിന്റെ ഇലയെ തടിയോടു ചേര്‍ത്തു നിറുത്തുന്ന ഭാഗം. ഇലയെ അതിന്റെ തണ്ടോടു കൂടി പട്ട എന്നും വിളിക്കുന്നു.

## [തിരുത്തുക] ഉപയോഗങ്ങള്‍

പട്ടയും പാളയും നിത്യജീവിതത്തില്‍ ആവശ്യമായ അനേകം വസ്തുക്കള്‍ ഉണ്ടാക്കുന്നതിന് കേരളീയര്‍ ഉപയോഗിക്കുന്നു.

- പരിസ്ഥിതിക്ക് ഇണങ്ങുന്ന പാത്രങ്ങള്‍, തൊപ്പികള്‍ എന്നിവ നിര്‍മ്മിക്കുവാന്‍ ഇപ്പോള്‍ വ്യാവസായികാടിസ്ഥാനത്തില്‍ പാള ഉപയോഗിച്ചു വരുന്നു.
- കിണറ്റില്‍നിന്നു വെള്ളം കോരിയെടുക്കാന്‍ പാള കെട്ടി പാത്രത്തിന്റെ രൂപമാക്കി ഉപയോഗിച്ചിരുന്നു. ഇപ്പോഴും ഗ്രാമപ്രദേശങ്ങളില്‍ പാളയും കയറും ഉപയോഗത്തിലുണ്ട്.
- ഉചിതമായ ആകൃതിയില്‍ മുറിച്ചുണ്ടാക്കുന്ന പാളവിശറി ഉഷ്ണമകറ്റാന്‍ വ്യാപകമായി ഉപയോഗിക്കപ്പെടുന്നുണ്ട്.
- നിലത്തു ചാണകം മെഴുകുമ്പോള്‍ പാളമുറിച്ചു കഷണങ്ങളാക്കി വടിക്കുകായാണ് ചെയ്യുക.
- പാളത്തൊപ്പി തല മാത്രം നനയാതെ സംരക്ഷിക്കും (തൊപ്പിക്കുട പരന്നതും ദേഹം നനയാതെ സംരക്ഷിക്കുന്നതുമാണ്).
- ഹിന്ദുക്കളുടെ മരണാനന്തരക്രിയയായ അസ്ഥിസഞ്ചയനത്തിന് (ചിതയില്‍നിന്ന് അസ്ഥി പെറുക്കിയെടുക്കുന്ന കര്‍മ്മം) പാളയാണ്‌ ഉപയോഗിക്കുന്നത്. പ്രത്യേകരീതിയില്‍ പാളകള്‍ കെട്ടിവച്ചാണ്‌ ഈ പാത്രം ഉണ്ടാക്കുന്നത്.
- പട്ടയുടെ പ്രധാന ഉപയോഗം ചൂല്‍ ഉണ്ടാക്കുന്നതിനായിരുന്നു.

## [തിരുത്തുക] സംസ്കാരത്തില്‍

കവുങ്ങ്

പാളയുടെ പരമ്പരാഗതമായ ഉപയോഗങ്ങള്‍ മിക്കതും കാലഹരണപ്പെട്ടെങ്കിലും കുത്തുപാളയെടുപ്പിക്കുക എന്ന ശൈലി നിലനില്ക്കുന്നു. ദാരിദ്ര്യത്തിലേക്കു തള്ളിവിടുക, പിച്ചതെണ്ടിക്കുക എന്ന അര്‍ത്ഥത്തിലാണ് ഈ ശൈലി ഉപയോഗിക്കുന്നത്. കുത്തുപാളയെന്നാല്‍ പാള കുമ്പിളുപോലെ കോട്ടി പാന്തമോ (തെങ്ങോലയുടെ മടലിന്റെ മേല്‍ഭാഗത്തെ തൊലി ഒരു പ്രത്യേക മിടുക്കോടെ പറിച്ചെടുക്കുന്നത്, കെട്ടാനുള്ള ചരടായി ഉപയോഗിക്കുന്നു) മുളംചീന്തോ കൊണ്ട് കുത്തിക്കെട്ടിയുണ്ടാക്കുന്ന പാത്രം.

ശയ്യാവലംബികളായ രോഗികളുടെയും വൃദ്ധന്മാരുടെയും വിസര്‍ജ്ജനപാത്രമായും പാള ഉപയോഗിച്ചു പോന്നു. പേടിച്ചു പാളവെയ്ക്കുക എന്ന ശൈലി ഇങ്ങനെയുണ്ടായതാണ്. കൂമ്പാള (കൂമ്പ്-പാള) കമുങ്ങിന്റെ കുലയുടെ ആവരണമാണ്. കന്നുകാലികള്‍ക്ക് തീറ്റയായി കൂമ്പാള കൊടുക്കും.

## [തിരുത്തുക] ആധാരസൂചിക

## [തിരുത്തുക] കുറിപ്പുകള്‍

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%AA/%E0%B4%BE/%E0%B4%B3/%E0%B4%AA%E0%B4%BE%E0%B4%B3.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക